ડોક્ટર કોવૂરને ભાષણબાજીમાં રસ નહોતો. તેઓ સન્નિષ્ટ કૃતીમાં માનતા. ભૂતનાં ચેન-ચાળાં નિર્બળ મનની ઘેલછા છે, એમ કહેવાથી વાત પતતી નથી, એનો એમને પૂરેપૂરો ખ્યાલ હતો. માટે એ વાત સિદ્ધ કરવાં તુરત ઘટનાસ્થળે પહોંચી ગયા. ભૂત વિષેનો ભય એ સામાન્ય માનવીના નબળા મનનો ભ્રમ છે અને આ વાત ઘણાં લોકોની ઉપસ્થિતીમાં સિદ્ધ કરવાથી સારુ પરિણામ ઉપજશે, એમ એમને લાગ્યું. વળી એ ઘટના ત્યાં ઉપસ્થિત ન હોય તેવા લોકોય જાણે, એમ વિચારી તેમણે પત્રકારોનું જૂથ સાથે રાખ્યું.